Na podlagi petega odstavka 7. člena in šestega odstavka 11. člena Zakona o dostopnosti spletišč in mobilnih aplikacij (Uradni list RS, št. 30/18) minister za javno upravo izdaja

**Pravilnik o določitvi vzorca izjave o dostopnosti glede skladnosti spletišč in mobilnih aplikacij z zahtevami glede dostopnosti in o metodologiji spremljanja skladnosti spletišč in mobilnih aplikacij**

1. člen

(vsebina)

Ta pravilnik določa vzorec izjave o dostopnosti spletišč in mobilnih aplikacij in metodologijo spremljanja skladnosti spletišč in mobilnih aplikacij.

1. člen

(vzorec izjave o dostopnosti)

Zavezanci iz zakona, ki ureja dostopnost spletišč in mobilnih aplikacij, uporabljajo vzorec izjave o dostopnosti iz Izvedbenega sklepa Komisije (EU) 2018/1523 z dne 11. oktobra 2018 o določitvi vzorca izjave o dostopnosti v skladu z Direktivo (EU) 2016/2102 Evropskega parlamenta in Sveta o dostopnosti spletišč in mobilnih aplikacij organov javnega sektorja (UL L št. 256 z dne 12. 10. 2018, str. 103).

1. člen

(metodologija spremljanja)

Organ, pristojen za informacijsko varnost, spremlja skladnost spletišč in mobilnih aplikacij v skladu z metodologijo iz Izvedbenega sklepa Komisije (EU) 2018/1524 z dne 11. oktobra 2018 o določitvi metodologije spremljanja in ureditev poročanja držav članic v skladu z Direktivo (EU) 2016/2102 Evropskega parlamenta in Sveta o dostopnosti spletišč in mobilnih aplikacij organov javnega sektorja (UL L št. 256 z dne 12. 10. 2018, str. 108).

4. člen

(začetek veljavnosti)

Ta pravilnik začne veljati petnajsti dan po objavi v Uradnem listu Republike Slovenije.

Št. 007-280/2019-

Ljubljana, dne

EVA 2018-3130-0047

Rudi Medved

minister za javno upravo